
FELHÍVÁS DEMONSTRÁTORI PÁLYÁZAT BENYÚJTÁSÁRA


A Pénzügyi Jogi Tanszék pályázatot hirdet demonstrátori kinevezések elnyerésére a 2025/26-os tanévre.
Pályázat benyújtására azok a nappali tagozatos, legalább másodéves joghallgatók jogosultak, akik megfelelnek a demonstrátorok megbízásáról szóló 2/2010. (XII. 15.) sz. dékáni utasításban (a továbbiakban: Utasítás) meghatározott feltételeknek. A benyújtandó pályázat részét képezik azok a dokumentumok, amelyeket az Utasítás 1. § (4) bekezdése sorol fel.
A demonstrátori megbízásban részesülő pályázók kötelezettségei közé tartozik különösen a Pénzügyi Jogi Tudományos Diákkör üléseinek látogatása, a diákkör működtetéséhez kapcsolódó egyes feladatok ellátása, részvétel a Tanszék által szervezett konferenciák lebonyolításában, valamint közreműködés a Tanszék kutatómunkájában.
A pályázatok benyújtásának határideje 2025. szeptember 8. (hétfő) 10 óra. A pályázatokat e-mailben kérjük megküldeni a simoni@ajk.elte.hu és a kecsogabor@ajk.elte.hu címre.
A benyújtott pályázati kérelmek tanszéki rangsorolására szakmai konzultációt követően kerül sor, amelynek időpontjáról az érvényes pályázatot benyújtó jelentkezőket e-mailben értesítjük.

Budapest, 2025. augusztus 28.

